b'\n_START_ARTICLE_\nModri kozli\xc4\x8dek\n_START_SECTION_\nOpis\n_START_PARAGRAPH_\nOdrasli hro\xc5\xa1\xc4\x8di so dolgi med 8 in 18 mm, temnorjave do vijoli\xc4\x8dne barve, telo pa je pokrito s temnimi dla\xc4\x8dicami. Samice odlagajo jaj\xc4\x8deca v izdolbine v mrtvem lesu iglavcev, ki jih naredijo same. Li\xc4\x8dinke se nato hranijo pod skorjo in dose\xc5\xbeejo do 26 mm, preden se zabubijo. Li\xc4\x8dinke izdolbejo mre\xc5\xbeo zavitih rovov, ki so \xc5\xa1iroki okoli 15 mm in globoki od 2 do 3 mm. Rovi so zapolnjeni s \xc4\x8drvino. Buba modrega kozli\xc4\x8dka je bela, dolga med 9 in 17 mm. V Sloveniji ima modri kozli\xc4\x8dek eno ali dve generaciji letno, aktiven pa je od maja do julija.'